OpenLLM-France/wikimedia huggingface dataset:
# Zirkulazio

    Artikulu hau oinezkoek, motorrik gabeko ibilgailuek eta ibilgailu motordunek kaleetan egindako joan-etorriei buruzkoa da; beste esanahietarako, ikus «Zirkulazio (argipena)».
Zirkulazioa edo errepide-trafikoa oinezkoek, animalia gidatuek, motorrik gabeko ibilgailuek (bizikletak, etab.) zein motordunek (automobil partikularrek, garraio publikoko ibilgailuek, etab.) kale, bide eta errepideetan puntu batetik bestera joateko egiten dituzten desplazamenduek osatzen duten joan-etorrien multzoa da. Zirkulazioak edo trafikoak errepide-sare bateko bideetatik ibiltzen diren ibilgailuen multzoa eta horien kudeaketari egiten dio erreferentzia. Zirkulazioaren fluxu egokia arautzen dituzten legeei zirkulazio arau deritze.
Zirkulazio antolatuak, oro har, ongi ezarritako lehentasunak, lerroak, bidegurutzeak, seinaleak eta zirkulazioaren kontrol elementuak ditu.
Sarritan zirkulazioa mugikortasun motaren arabera sailkatzen da: zirkulazio astuna (ibilgailu astunena: kamioiak, autobusak, etab.), autoen zirkulazioa, bizikleten zirkulazioa, eta oinezkoena. Mota bakoitzak bere arauak eta erreiak eduki ditzake, edo espazio partekatuan ibil daitezke.
Zirkulazioaren antolaketak segurtasun eta eraginkortasun handiagoa eragiten du. Ibilgailuen fluxua eten eta zirkulazioa oker dezaketen gertaerarik arruntenak errepideen eraikuntza, zirkulazio istripuak eta errepideetan pilatutako hondakinak dira. Gertaera horiek zirkulazio pilaketak, auto-ilarak edo trafiko-korapiloak sortzen dituzte.

## Ikus, gainera

* Auto-ilarak.

## Kanpo estekak

* Datuak: Q4323994
* Multimedia: Transport / Q4323994
# Zirkuko glaziar

Zirkuko glaziarra bere arrora edo metaketa zirkura mugatzen den glaziar mota bat da. Apenas dauka glaziar mihirik eta ablazio-eremu murriztua du izotz gutxiagatik.
Zirkuko glaziarra mendiko glaziarra da. Gehienetan malda apur bat duen hondoa izan ohi du, eta glaziar mihia desagertu den glaziarren atzerapenaren ondorioa izan daiteke. Gainera, hazkuntza-fasean, glaziar mihia agertu aurreko etapa izan daiteke, izotz metaketak oraindik glaziarrari bere zirkua gainezka egiten uzten ez dionean.
Batzuetan zaila da zirkuko glaziarra eta glaziar esekia bereiztea, haien morfologia oso antzekoa delako. Esekitako glaziarrean, topografia aldapatsuak glaziarra bere akrezio-zirkutik haztea eragozten du, eta erortzen diren serac-en bidez gehiegizko izotza kentzen da.
Zirkuko glaziarra ez da nahastu behar glaziar baten zati den glaziar zirku batekin. Glaziar-zirkua glaziar batek bere metaketa edo elikadura eremuan duen izotzaren eraginez sortutako arro zirkularra edo erdi-zirkularra da. Izotz konprimituaren masa irristatzean mugitzen da eta ekintza honek, urraduraz, arroka ahurtasun zirkularra edo zirkua eratzen du. Glaziar haran baten kasuan, glaziar zirkua bere buruan kokatzen da, glaziar ibaiaren abiapuntua. Zirkuak aulki formakoak edo anfiteatro itxurakoak izan daitezke, eta gailurrez inguratutako hegal aldapatsuak edo ia bertikalak dituzte.
Zirkoa bi zatitan banatu ohi da: beheko aldea, elurra eta izotza pilatzen den tokian, eta goiko aldea, aldapa gogorragoekin baina izotz trinkoagoa duen tenperatura baxuagoagatik. Eremu biak gutxi gorabehera zeharkakoa edo horizontala errimaia izeneko pitzadura batez bereizi ohi dira.

## Zirkuko glaziarrak
### Espainia

* Peñalarako Laguna Grande, Guadarramako mendilerroa

### Frantzia

* Gabietos glaziarra, Monte Perdido-Gavarnie mendigunea, Pirinioak
* Taillon glaziarra, Monte Perdido-Gavarnie mendigunea, Pirinioak
* Arsine glaziarra, Alpeak

### Italia

* Frebouze glaziarra

### Argentina

* Martial glaziarra, Suaren Lurraldea

### AEB

* Tetongo glaziarra, Grand Tetongo parke nazionala, Wyoming
* Lower Curtis glaziarra, North Cascades, Washington estatua

## Ikus, gainera

* Glaziarra
* Glaziar harana
* Glaziar mihia
* Glaziar zirkua

## Erreferentziak

* ↑ Les Glaciers des Pyrénées en randonneepyrenees.com. Acceso 23-07-2012 (frantsesez).
* ↑ Cirque-Géomorphologie en la enciclopedia Larousse. Acceso 23-07-2012 (frantsesez).
* ↑ Le glacier de la Selle. Robert Vivian, Revue de géographie alpine, 1970, Volumen 58, Número 58-4, págs. 685-688.
* ↑ On the Possibility of Artificial Control of the Mass Balance of a Perennial Snow Patch. K. Higuchi, Nagoya University, Nagoya, Japón.

## Kanpo estekak

* Zirkuko glaziarra Geografia Departamentu Birtualean, Coloradoko Unibertsitateko Geografia Sailean (Ingelesez) AEB.
* Datuak: Q23579772
* Multimedia: Cirque glaciers / Q23579772
# Zirkulatzeko askatasun

Zirkulatzeko askatasuna giza eskubideen kontzeptu bat da, zeinaren bidez pertsona orok askatasunez mugitzeko eskubidea duen, dela herrialde baten barruan, dela herrialde batetik bestera. Askatasun horrek, ordea, ez du barne hartzen eta ez du babesten edozein pertsonak berea ez den beste herrialde batean askatasunez sartzeko duen eskubidea, hau da, sartzeko eskubidea eta immigrazio indibidual nahiz kolektiborako eskubidea aitortzen ez zaizkiona.

## Giza Eskubideen Aldarrikapen Unibertsala

| « | 13. atala 1. Pertsona orok du joan eta etorri aske ibiltzeko eskubidea eta Estatu baten lurraldean bizilekua aukeratzekoa. 2. Pertsona orok du edozein herrialdetatik alde egiteko eskubidea, baita norberetik ere, eta norbere herrialdera itzultzekoa. | » |

## Erreferentziak

* ↑ Euskalterm: [Hiztegi terminologikoa] [2000]
* ↑ (Gaztelaniaz) Lucas, Javier de. El derecho a la libre circulación. Amnistia Internacional Catalunya.
* ↑ «Giza Eskubideen Aldarrikapen Unibertsala - Wikiteka» eu.wikisource.org (Noiz kontsultatua: 2019-12-10).

## Kanpo estekak

* Datuak: Q1344824
# Zhenbao uhartea

Zhenbao uhartea (txinera tradizionalez: 珍寶島; txinera sinplifikatuz: 珍宝岛; pinyinez: Zhēnbǎo dǎo) Errusia eta Txinako Herri Errepublikako Heilongjiang probintziaren artean dagoen uhartea da, Ussuri ibaiaaren erdian.
Uharteak 0,74 kilometro koadro ditu eta bi herrialdeek gatazka izan dute uhartearen kontrola bereganatzeko, ibai berdineko beste uharteekin gertatu bezala.

## Historia

1969an bi herrialdeen arteko gatazka, alderdi militarrera zabaldu zen, eta borrokak izan ziren mugan. Errusiarrek uhartearen kontrola mantendu nahi zuten, baina 1991ko maiatzaren 19an akordioa sinatu zuten, eta Txinako Herri Errepublikak uhartearen gaineko kontrola eskuratu zuen.

## Jakingarriak

Errusiarrentzat Damansky uhartea (errusieraz: о́стров Дама́нский, translit.: ostrov Damanskiy) da.

## Kanpo estekak

* Datuak: Q1137207
* Multimedia: Zhenbao Island / Q1137207
# Zhdanov Doktrina

Zhdanov Doktrina (batzuetan zhdanovismo edo zhdanovxtxina; errusieraz: доктрина Жданова, ждановизм, ждановщина) Sobietar Batasunaren doktrina kultura izan zen, Komite Zentraleko idazkari Andrei Zhdanovek idatzia, 1946an. Doktrina honen arabera mundua bi esparrutan banatzen zen: "inperialista", AEB buru zuena; eta "demokratikoa", Sobietar Batasuna buru zuena.
| | Wikitekan bada UEUren liburu batetik ateratako testu zatia: Zhdanov txostena |
| Liburu osoa: Gaur egungo munduaren historia, 1945-2009 ||
| « | Amerikar espantsionismoaren bitartez mundua menderatzea da Ameriketako Estatu Batuetako korronte espantsionista berriaren helburua. Korronte berri horrek sendotu egin nahi du Ameriketako Estatu Batuek duten monopolioa nazioarteko merkatuetan. Lehiakide nagusi biak —Alemania eta Japonia— desagertu direlako eta bazkide kapitalistak ahuldu direlako sortu da Amerikaren aipatutako monopolioa | » |
| —. Testu osoa irakurtzeko Wikisourcen duzu eskuragarri |||
Zhdanov doktrinaren helburu nagusia honako esaldian laburbiltzen zen: "Sobieetar kulturan posible den gatazka bakarra ongiaren eta onenaren arteko gatazka da". Zhdanovismoa laster bilakatu zen Sobietar kulturaren politika, eta sobietar artista, idazle eta intelligentsiako kideek, oro har, alderdiaren ildo honekin bat egin behar zuten. Berau betetzen ez zuten artistek jazarpena izateko arriskua zuten. Josif Stalinen heriotzarekin, 1953an, doktrina bertan behera geratu zen.
1946an bi aldizkari literarioren aurka erabili zen doktrina hau, Zvezda eta Leningrad, Mikhail Zoxtxenko eta Anna Akhmatovaren lan satirikoak argitaratzeagatik. Lehenago historialari batzuk ere salatu zituzten, Errusiako egile klasikoetan Jean-Jacques Rousseau, Molière, Lord Byron edo Charles Dickensen influentzia zegoela adierazteagatik.
1948ko otsailaren 10ean musikaren inguruko beste dekretu bat egin zen, eta kanpaina anti-formalistaren hasiera izan zen. Hasieran Vano Muradeliren opera baten aurka zen, baina laster edatu zen Dmitri Xostakovitx, Sergei Prokofiev edo Aram Khatxaturianem aurka. Xostakovitxek berak idatzitako Rayok anti-formalistan politika honen satira egiten zen. Kondenatutako musikarien berrezartzea 1958ko maiatzaren 28an egin zen.

## Erreferentziak

* ↑ Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..

## Kanpo estekak

* Datuak: Q1899501
# Zhemtxuzhnikovita

Zhemtxuzhnikovita substantzia organiko motako minerala da.

## Ezaugarriak

Zhemtxuzhnikovita substantzia organiko mineralaren formula kimikoa hau da: ${\ce {NaMgAl(C2O4)3 * 8H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Zhemchuzhnikovite: Mineral information, data and localities.» www.mindat.org (Noiz kontsultatua: 12-05-2019).
# Zhena Txaikovskogo

Txaikovskiren emaztea (errusieraz: Жена Чайковского, translit.: Zhena Txaikovskogo) 2022ko Kirill Serebrennikov errusiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Errusia, XIX. mendea. Antonina Miliukova, gazte aberats eta azkarra, Piotr Txaikovski konpositorearekin ezkonduko da. Harekiko sentitzen duen maitasuna obsesio bihurtuko da, eta neska gazteak gaitzespen sutsua jasoko du. Sentimenduek ahiturik, Antonina dena jasateko gai izango da gizonaren ondoan egoteko.

## Aktoreak

* Aliona Mikhailova : Antonina Milioukova
* Odin Biron : Piotr Ilitx Txaikovski
* Filipp Avdeiev : Modesto eta Anatoli Txaikovski
* Ekaterina Ermichina : Liza
* Natalia Pavlenkova : Olga Nikanorovna
* Nikita Elenev : Iossif Kotek
* Alexandre Gortchiline : Anatoli Brandoukov
* Varvara Chmykova : Saxa
* Vladimir Miskhoukov : Klikov
* Victor Khoriniak : Peter Jurgenson
* Oxxxymiron : Nikolai Rubinstein
* Andrei Bourkovski : Vladimir Mextcherski
* Nikita Pirojkov : Aliotxa
* Gourgen Tsatourian : Botchetxkarov
* Natalia Polenova : Khvostova
* Nikita Lebedev : Alexandre
* Sofia Reznik : Anastasia
* Youlia Aoug : elizkoia

## Erreferentziak

* ↑ «Zhena Chaikovskogo» Berria 2023-04-15 CC BY-SA 4.0 lizentziapean.

## Kanpo estekak

* Datuak: Q111605536
# Zhejiang probintziaren banaketa administratiboa

Zhejiang probintzia honako banaketa administratiboek osatzen dute:

## Prefektura mailan

Prefektura mailako 11 banaketa:
* Prefektura mailako 9 hiri
* Azpiprobintziako 2 hiri

## Konderri mailan

Konderri mailako 90 banaketa:
* Konderri mailako 22 hiri
* 35 konderri
* konderri autonomo bat
* 32 barruti

## Herri mailan

Herri mailako 1.598 banaketa:
* 783 herri
* 526 herrixka
* 14 herrixka etniko
* 275 azpi-barruti

## Prefekturak eta mapa

| # | Izena | Txinera sinplifikatuz | Pinyineraz | Mota |
| 1 | Hangzhou | 杭州市 | Hángzhōu Shì | Azpiprobintzia mailako hiria |
| 2 | Ningbo | 宁波 | Níngbō Shì | Azpiprobintzia mailako hiria |
| 3 | Huzhou | 湖州市 | Húzhōu Shì Shì | Prefektura mailako hiria |
| 4 | Jiaxing | 嘉兴市 | Jiāxīng Shì Shì | Prefektura mailako hiria |
| 5 | Jinhua | 金华市 | Jīnhuá Shì | Prefektura mailako hiria |
| 6 | Lishui | 丽水市 | Líshuǐ Shì | Prefektura mailako hiria |
| 7 | Quzhou | 衢州市 | Qúzhōu Shì | Prefektura mailako hiria |
| 8 | Taizhou | 台州市 | Tāizhōu Shì | Prefektura mailako hiria |
| 9 | Shaoxing | 绍兴市 | Shàoxīng Shì | Prefektura mailako hiria |
| 10 | Wenzhou | 温州市 | Wēnzhōu Shì | Prefektura mailako hiria |
| 11 | Zhoushan | 舟山市 | Zhōushān Shì | Prefektura mailako hiria |

## Ikus, gainera

* Txinaren banaketa administratiboa

## Kanpo estekak

* Datuak: Q376506
# Zhen'an barrutia

Zhen'an barrutia (txinera tradizionalez: 振安区) Txinako barruti bat da, Dandong barruan. Azken zentsuaren arabera 183.328 biztanle zituen 651.3 azaleran banatuta.

## Kanpo estekak

* Datuak: Q197566
* Multimedia: Zhen'an / Q197566
# Zheleznogorsk

Zheleznogorsk (errusieraz: Железного́рск) Errusiako Kursk oblasteko herria da, Kursketik 130 kilometro ipar-mendebaldera dagoena. Biztanleria: 95.049 (2010eko errolda); 95.528 (2002ko errolda); 85.192 (1989ko errolda).

## Historia

Zheleznogorsk 1950ean sortu zen arma nuklearrak fabrikatzeko helburu bakarrarekin. Zheleznogorsk etorbide-sare handien hiria da. Garai batean, hiri sekretua zen. Sobietar mapetan, ez zen agertzen. 1992ra arte, bere existentzia ez zen ofizialki baieztatu. Zheleznogorsk oraindik itxita dago, eta bere sarbidea, oraindik ere, oso mugatuta dago.

## Administrazio eta udal estatua

Zatiketa administratiboen esparruan, Zheleznogorsk Zheleznogorsk barrutiko administrazio-zentroa da, haren parte ez den arren. Zatiketa administratibo gisa, Zheleznogorsk Oblast garrantzitsua den hiri gisa sartzen da, bereizita, barrutien egoera bera duen administrazio-unitatea. Udal zatiketa gisa, Zheleznogorsk oblast garrantzitsua den hiria Zheleznogorsk Hiri Okrug gisa sartzen da.

## Erreferentziak

* ↑ Euskaltzaindia, alfabeto zirilikoz idatzitako izenak euskarara aldatzeko transkripzio-sistema. 156. araua

## Kanpo estekak

* Datuak: Q72536
* Multimedia: Zheleznogorsk (Kursk Oblast) / Q72536
# Zhelju Zhelev

Zhelju Mitev Zhelev (bulgarieraz: Желю Митев Желев; Vesselinovo, 1935eko martxoaren 3a - Sofia, 2015eko urtarrilaren 30a) bulgariar politikaria izan zen. Bulgariako presidentea izan zen 1992-1996 urteetan.

## Bizitza

Sofiako Unibertsitatean filosofiako ikasketak amaitu ondoren, doktoregoa lortu zuen, baina ezin izan zuen unibertsitatean eskolarik eman, leninismoaren aurkako kritika egin baitzuen bere tesian. 1980an Bulgariaren Berregituratze eta Irekitzearen Aldeko Kluba sortu zuen, demokrazia politiko eta kulturalean oinarritua zegoena, eta bere indar ahula zela-eta, gobernu komunistak onartu egin zuen.
Gorbatxovek Sobietar Batasunetik bultzatutako erreformen ondorioz Europako komunismoen krisia sortu zenean, klub hori Demokrazia Indarren Batasuna zeritzan frontean sartu zen 1989an, beste hamabost talde politikorekin batera, eta Zhelev bertako koordinatzaile aukeratu zuten.
1990eko hauteskundeen ondoren, fronte haren talde parlamentarioaren presidente-kargua hartu zuen. Garai hartan, alderdi sozialistako Petar Mladenov Errepublikako presidenteak bere alderdi barruko krisialdiaren ondorioz dimititu egin behar izan zuenean, Zhelev aukeratu zuten presidente, bere alderdiaren eta beste zenbait alderdi politiko txikiren hitzarmenari esker. Kargua hartu eta berehala, demokrazia sendotzeko aldaketa politikoak eta merkatu-ekonomiarako garapena bultzatuko zituela zin egin zuen. 1992an Bulgaria Europako Kontseiluko kide gisa onar zezaten lortu zuen. 1997ko hauteskundeetan Petar Stoianovek hartu zuen Zheleven kargua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q276567
* Multimedia: Zhelyu Zhelev / Q276567
# Zubialde

Zubialde Euskal Herriko hainbat tokiren izena izan daiteke:
* Zubialde: Bizkaiko Zeberio udalerrian dagoen auzoa.
* Zubialde: Gipuzkoa Aizarnazabal udalerrian dagoen auzoa.
* Hesperia Zubialde: Bilboko hotela.
# Zubiate buztindegiko labea

Zubiate buztindegiko labea Eskoriatzan dagoen labea da, herriko sarreran kokatua, Aretxabaletako bidean. Eraikina hargin-hormazko eraikuntza-multzo xume bat da, Gaztanadui kaleko 31aren ondoan dagoena. Eraikuntzak ilaran daude, ibaiaren parean doan bide publikoaren aurrean (lehen "Bekorreta bidea" deitzen zenaren aurrean). Patio txiki bat zeharkatuta, labera iristen da.
EAEan horrelako labe gutxi heldu dira gure garaira, eta Eskoriatzakoa horietako bat da, Gipuzkoan kontserbatu den bakarra gainera. Artisautzako instalazio-mota baten adierazgarria da, eta, nahiz eta mota hori oso antzinakoa ez izan, etnografiarako guztiz interesgarria da, eta tamalez desagertzeko zorian dago. Artisautza hori garrantzitsua izan zen aspaldi; berak sortu eta garatutako zeramika herrikoiak ezaugarri komunak ditu Euskadi eta Pirinioetako kultura-gunean.
XX. mendearen hasieran eraikia izan zen, 1908 inguruan. Estilo arabiarrekoa da, Gipuzkoa osoan, estilo horretako zeramika labe bakarra da. Duela urte batzuk, bere inguruan, etxebizitza eraikin bat eraiki zen, eraikin honen erdian dagoelarik. 2002ko maiatzaren 30ean, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Hori eraikuntzaren mendebaldeko erdian dago eta eraikuntza txiki bat da, hargin-hormazkoa, oinplano lauangeluarra duena. Aurrealdeko egitura zurezkoa da, lehenengo solairura daraman zolatari eusten dioten zutabeek osatua. Labeak haizebide bertikala du, arabiarra. Haizebide arabiarrek lauki edo laukiluze formako oina izaten dute, baita zulo ugariko sareta bat ere. Zulo horiei esker, tenperatura homogeneoa da, eta hori oso egokia da zeramika esmaltatuetarako.
Labearen oinaren neurriak 2 x 2 metro dira. Bi ate edo aho ditu, elkarren gainean, labearen erretokira daramatenak. Erretokia lauki bat da, 5,33 m-ko garaiera duena. Material erregogorraz estalita dago. Harrizko hormaren lodiera 0,99 m dira, eta barruko adobazko azalarena, 0,29 m. Labearen eskuinaldean buztinezko piezak lehortu eta biltzeko tokia dago.
Labea ahoetatik betetzen zen. Hortik ere buztina nola erretzen zen ikuskatzen zen. Ontziak erretokian jartzeko bilbe bat jartzen zen aldamio moduan: "takak" deitutakoak ziren, "matoiek" eta "matoi txikiek" osatuak. Matoiak buztinezko zilindro hutsak ziren; matoi txikiak, kono moztuak. Egitura horretan ere adreilu zabal eta estu batzuk sartzen ziren, ontziak jartzeko. Azken horiek banatzeko "txakurrak" edo "krispiak", erabiltzen ziren. Labea behin beteta, txintxor handiez estaltzen zen, eta horien gainean txintxor txikiagoak pilatzen ziren.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Ikusi ere bai

* Ibarraundi museoa

## Kanpo estekak

* Kultura Ondasun izendapena EHAAn
* Zubiate labea. Eskoriatzako Udala
* Zubiate Buztindegiko Labea. Gipuzkoako Ondarearen Zentroa.
* Datuak: Q516141
# Zubiarte (merkataritza-gunea)

Zubiarte merkataritza-gunea Bizkaiko Bilbo hirian dagoen eraikin eta merkataritza-gune bat da.

## Kokalekua

Abandoibarreko auzo berriztatuan kokatua dago, Leizaola Lehendakariaren etorbidea eta Abandoibarra etorbidearen artean dago, Hotel Meliá Bilbao, Peña Gantxegiren eraikina, Parkeder eraikina eta Etxargi eraikinaren alboan.

## Historia

Robert Stern arkitekto estatubatuarrak diseinaturiko lau solairuetako edifizio hau, Bilbo erdiguneko merkataritza-gunerik handiena da. 2004. urtean ireki zituen ateak.

## Eraikina

Deustuko zubitik hain gertu egoteagatik du Zubiarte izena. Zentroak Lehendakari Leizaola etorbidetik bi sarrera ditu eta hirugarren bat Uribitarte pasealeka Deustuko zubitik. 30.000 metro karratuko merkatal azalera dauka, 50 denda, 20 jatetxe eta 8 zine aretoetan banatuta.

## Garraiobideak

Abandoibarra begira dagoen aldean Euskotranek Bilboko Tranbiaren L1 linearen Abandoibarreko geltokia du. Bestalde, Iberdrola dorrera begira dagoen aldean Bilbobusen Deustuko zubia/Zubiarte eta Deustuko zubia geltokiak daude.

## Dendak
#### Elikadura, tabernak eta jatetxeak

* McDonald's
* Burger King
* Krunch
* KFC
* Mr.Wok
* Zubiarte merkatalgunea.
* Zubiarte merkatalgunea.
* Barnealdeko ganga.
* Zubiarte merkatalgunea.

#### Zinemak, aisia, kultura eta musika

* Cinesa

#### Supermerkatuak eta elikagaiak

* BM Supermerkatua

#### Jostailuak eta opariak

* Party Fiesta
* Imaginarium

#### Altzariak, dekorazioa, etxerako eta lorategirako produktuak

* Zara Home
* Ale-Hop

#### Moda eta osagarriak

* Punto Roma
* Megacalzado
* Zara (Itsasadarra solairua)
* Women'Secret
* Bershka
* Pull & Bear
* Stradivarius
* Oysho
* Zara
* Pepe Jeans
* Lemon
* Tommy Hilfiger
* Massimo Dutti
* Marithé Francois Girbaud
* Desigual
* Jack & Jones
* Billabong
* Sunglass Hut
* Cream01
* Yacha
* Reentry
* Tabú
* Gerry Weber
* Springfield
* Bijou Brigitte
* Antonio Miró
* H&M
* Shana
* Vans

#### Moda eta osagarriak

* Douglas Lurrindegia
* Marionnaund

#### Zerbitzuak

* Loteria Administrazioa
* La Isla de Txutxes
* Jean Louis David ileapaindegia
* Halcón Bidaiak

#### Zerbitzuak

* Orange
* Internity Vodafone
* Game
* Yoigo
* Movistar
* Bilbotatto

## Kanpo estekak

* (Gaztelaniaz) Zubiarteren webgune ofiziala
* (Ingelesez) Zubiarte Robert Stern arkitektoaren webgunean
* Datuak: Q12269451
* Multimedia: Zubiarte / Q12269451
# Zubiate (Arratzu)

Zubiate Arratzuko auzoa da, Busturialdean.

## Kanpo estekak

* Datuak: Q48750448
# Zubiaur

Zubiaur esanahi desberdineko hainbat gauza izan daiteke:
* Zubiaur, Bizkaiko Orozko udalerriko auzoa.
* Zubiaur, Bizkaiko Bakio udalerriko auzoa.
Eta horrez gain ondoko pertsonen abizena ere bada:
# Zubiaur (Orozko)

Zubiaur Orozkoko (Bizkaia) auzo nagusia da, udaletxea eta zerbitzuak dituena.

## Geografia

Mugakideak iparraldean Bengoetxea eta Okeluri, hegoaldean Olabarria eta Beratza, mendebaldean Meatza eta Oditzaga eta ekialdean Arrugaeta eta San Martin auzoak ditu.
Altube ibaiak Zubiaur zeharkatzen du eta bestela AP-68 autobidearen ondoan dago.

## Kaleak

Auzoko kale nagusiak Zubiaur plaza (udaletxea), Lendakari Agirre plaza, Burruzkale, Ibaiondo, Untzueta eta Zubieta dira. Gernika plaza bestela aipatzekoa da.

## Ondarea

* Antzinako San Joan eliza.
* Museo etnografikoa: XVIII. mendeko Legorburu jauretxean edo Kareaga etxean dago. Hiru solairutan eta gaika banatuta dago: Bailarako Ondare Historikoa, Bizimodu Tradizionala Bailaran eta Gorbeiako Lurralde Garaietako Biztanleak.

## Zerbitzuak

* Liburutegia
* Haurreskola eta Eskola publikoa.
* Donibane aretoa
* Gaztetxoko
* Kiroldegia, frontoia, tenis pistak, igerilekuak eta futbol-zelaia.

## Ikus, gainera

* Nerbioi ibarra

## Kanpo estekak

* (Gaztelaniaz)(Ingelesez)Orozkoko udal webgunea
* Datuak: Q12269453
* Multimedia: Zubiaur / Q12269453
# Zubialdeko zubia

Zubialdeko zubia Aezkoako Orbara udalerrian Erdi Aroko harrizko zubi bat da, Irati ibaia zeharkatuz.

## Deskribapena

Harlanduzkoa da eta oso eraberrituta dago. Bi begi ditu, bata beheratua eta bestea erdi-puntuko arkuduna. Alde banatan tajamar bat gordetzen du.

## Ikus, gainera

* Orbara
* Irati

## Kanpo estekak

* Datuak: Q109944887